Dawn huma ritratti bħal f'dar tal-ispirti, iżda l-affarijiet li jidhru huma kollha kif ħallewhom is-sidien aktar minn ħamsin sena ilu. Magħrufa bħala d-Dwejra l-Imgħawġa, din id-dar ċkejkna u misterjuża f' Hertfordshire , għad fiha fost l-oħrajn, is-sodda ta' bi tnejn, vażetti biċ-ċawsli u kalendarju, bis-sena u xahar ta' Diċembru 1956. Jingħad li fiha kienet toqgħod koppja miżżewġa. Meta r-raġel miet, martu baqgħet tgħix fl-istess dar sakemm ittieħdet toqgħod f'għar. Oġġetti oħra fid-dwejra huma rota tan-nisa, forn antik ferm u ritratti tal-familja, li lkoll juru li tħallew kif kienu, is-snin fuq is-snin. L-affarijiet f'din id-dwejra nstabu minn Toby Batchelor, fotografu tal-ambjent urban li jħobb jesplora postijiet mhux tas-soltu. U kif sabhom, qal li qatt ma kien jistenna xi ħaġa aħjar! Żied jgħid li għall-ewwel ħaseb li kien jinsab f'dar ċkejkna tal-films, għax kien hemm ilbies ta' żminijiet qodma maħruġin mill-kxaxen u dak kollu li l-produtturi tal-films ifttxu għall-filmati tagħhom. Id-dwejra, li fis-sular ta' fuq fiha kamra waħda biss għandha l-pedament mikul b'mod li mielet u għalhekk ħadet l-isem tad-Dwejra l-Imgħawġa.
Dwejra Mitluqa li ma Daħal Ħadd Fiha!